CELEX: 32016D1899
Language: sl
Date: 2016-10-26 00:00:00
Title: Izvedbeni sklep Komisije (EU) 2016/1899 z dne 26. oktobra 2016 o spremembi odločb 92/260/EGS, 93/197/EGS in 2004/211/ES v zvezi z začasnim sprejemom in uvozom registriranih konjev iz nekaterih delov Egipta (notificirano pod dokumentarno številko C(2016) 6791) (Besedilo velja za EGP)

28.10.2016   
            
            
               SL
            
            
               Uradni list Evropske unije
            
            
               L 293/42
            
         IZVEDBENI SKLEP KOMISIJE (EU) 2016/1899
   z dne 26. oktobra 2016
   o spremembi odločb 92/260/EGS, 93/197/EGS in 2004/211/ES v zvezi z začasnim sprejemom in uvozom registriranih konjev iz nekaterih delov Egipta
   
      
         (notificirano pod dokumentarno številko C(2016) 6791)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1) ter zlasti člena 12(1) in (4), točke (a) člena 15 ter uvodnega stavka in točk (a) in (b) člena 19 Direktive,
   ob upoštevanju naslednjega:
   
               (1)
            
            
               Direktiva 2009/156/ES določa pogoje v zvezi z zdravstvenim varstvom živali pri uvozu živih enoprstih kopitarjev v Unijo. Komisijo pooblašča, da med drugim določi posebne pogoje za začasni sprejem in uvoz registriranih enoprstih kopitarjev v Unijo.
            
         
               (2)
            
            
               Odločba Komisije 92/260/EGS (2) določa, da morajo države članice dovoliti začasen sprejem registriranih konjev, ki prihajajo iz tretjih držav, navedenih v Prilogi I k Odločbi, v Unijo. Navedena priloga določa sezname tretjih držav, kjer se uporablja uradna regionalizacija, in navedene tretje države uvršča v določene skupine glede na njihovo zdravstveno stanje.
            
         
               (3)
            
            
               Odločba Komisije 93/197/EGS (3) določa, da morajo države članice dovoliti uvoz registriranih enoprstih kopitarjev ter enoprstih kopitarjev za pleme in proizvodnjo, ki prihajajo iz tretjih držav, navedenih v Prilogi I k Odločbi, v Unijo. Navedena priloga določa sezname tretjih držav, kjer se uporablja uradna regionalizacija, in navedene tretje države uvršča v določene skupine glede na njihovo zdravstveno stanje.
            
         
               (4)
            
            
               Odločba Komisije 2004/211/ES (4) vzpostavlja seznam tretjih držav ali, kjer se uporablja regionalizacija, njihovih delov, iz katerih morajo države članice dovoliti uvoz enoprstih kopitarjev in njihovega semena, jajčnih celic in zarodkov. Priloga I k navedeni odločbi določa navedeni seznam in tretje države ali njihove dele uvršča v določene skupine.
            
         
               (5)
            
            
               Odločbe 92/260/EGS, 93/197/EGS in 2004/211/ES so Egipt prej uvrščale v skupino E. Vendar je bilo po veterinarskem pregledu, opravljenem v Egiptu junija 2010, odločeno, da bi razmere v navedeni tretji državi lahko predstavljale resno tveganje za zdravje populacije enoprstih kopitarjev v Uniji. Posledično je bil sprejet Sklep Komisije 2010/463/EU (5), da se je črtal vnos za Egipt v skupini E v prilogah I k odločbam 92/260/EGS, 93/195/EGS in 93/197/EGS ter spremenil vnos za Egipt v Prilogi I k Odločbi 2004/211/ES.
            
         
               (6)
            
            
               Pojem „območje, prosto bolezni enoprstih kopitarjev“, ki ga je razvila Svetovna organizacija za zdravje živali (6), odraža načela regionalizacije iz Direktive 2009/156/ES. Območje, prosto bolezni enoprstih kopitarjev, je torej del ozemlja države pod posebnim veterinarskim nadzorom, ki je prosto številnih opredeljenih bolezni enoprstih kopitarjev in se običajno vzpostavi tam, kjer nista mogoča ali izvedljiva nadzor in izkoreninjenje vseh bolezni enoprstih kopitarjev na celotnem ozemlju države. Enoprsti kopitarji na območju, prostem bolezni enoprstih kopitarjev, se od drugih enoprstih kopitarjev ločijo z izvajanjem biološke zaščite, standardov in postopkov certificiranja, načrtovanjem obvladovanja nepredvidljivih razmer ter identifikacijo vseh konjev na območju, prostem bolezni enoprstih kopitarjev, in zmogljivostjo za sledenje njihovim premikom.
            
         
               (7)
            
            
               Egipt je junija 2016 zahteval, da Komisija ponovno preuči izvozni status navedene tretje države, in predložil dokumentacijo o vzpostavitvi območja, prostega bolezni enoprstih kopitarjev, okoli veterinarske bolnišnice egiptovskih oboroženih sil, ki se nahaja v vzhodnem predmestju Kaira. Območje, prosto bolezni enoprstih kopitarjev, ima avtocestno povezavo z mednarodnim letališčem v Kairu, ki je oddaljeno manj kot 10 km.
            
         
               (8)
            
            
               Iz dokumentacije, ki jo je predložil Egipt, se zdi, da njegova zagotovila zadostujejo za to, da se Egipt ponovno uvrsti v skupino E in dovoli začasni vstop in uvoz registriranih konjev z egiptovskega območja, prostega bolezni enoprstih kopitarjev.
            
         
               (9)
            
            
               Odločbe 92/260/EGS, 93/197/EGS in 2004/211/ES bi bilo zato treba ustrezno spremeniti.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga I k Odločbi 92/260/EGS se spremeni v skladu s Prilogo I k temu sklepu.
   Člen 2
   Priloga I k Odločbi 93/197/EGS se spremeni v skladu s Prilogo II k temu sklepu.
   Člen 3
   Priloga I k Odločbi 2004/211/ES se spremeni v skladu s Prilogo III k temu sklepu.
   Člen 4
   Ta sklep je naslovljen na države članice.
   
      V Bruslju, 26. oktobra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 192, 23.7.2010, str. 1.
   
      (2)  Odločba Komisije 92/260/EGS z dne 10. aprila 1992 o pogojih v zvezi z zdravstvenim varstvom živali in izdajanjem veterinarskih spričeval za začasen sprejem registriranih konjev (UL L 130, 15.5.1992, str. 67).
   
      (3)  Odločba Komisije 93/197/EGS z dne 5. februarja 1993 o pogojih zdravstvenega varstva živali in izdajanju zdravstvenih spričeval pri uvozu registriranih kopitarjev ter kopitarjev za pleme in proizvodnjo (UL L 86, 6.4.1993, str. 16).
   
      (4)  Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (UL L 73, 11.3.2004, str. 1).
   
      (5)  Sklep Komisije 2010/463/EU z dne 20. avgusta 2010 o spremembi odločb 92/260/EGS, 93/195/EGS, 93/197/EGS in 2004/211/ES v zvezi z začasnim sprejemom, ponovnim vstopom po začasnem izvozu in uvozom registriranih konjev ter uvozom semena enoprstih kopitarjev iz nekaterih delov Egipta (UL L 220, 21.8.2010, str. 74).
   
      (6)  http://www.oie.int/en/our-scientific-expertise/specific-information-and-recommendations/international-competition-horse-movement/equine-disease-free-zones/
   
      PRILOGA I
      V Prilogi I k Odločbi 92/260/EGS se seznam tretjih držav v skupini E nadomesti z naslednjim:
      
         „Združeni arabski emirati (AE), Bahrajn (BH), Alžirija (DZ), Egipt (3) (EG), Izrael (4) (IL), Jordanija (JO), Kuvajt (KW), Libanon (LB), Maroko (MA), Oman (OM), Katar (QA), Saudova Arabija (3) (SA), Tunizija (TN), Turčija (3) (TR)“.
      
   
   
      PRILOGA II
      V Prilogi I k Odločbi 93/197/EGS se seznam tretjih držav v skupini E nadomesti z naslednjim:
      
         „Združeni arabski emirati (3) (AE), Bahrajn (3) (BH), Alžirija (DZ), Egipt (2) (3) (EG), Izrael (5) (IL), Jordanija (3) (JO), Kuvajt (3) (KW), Libanon (3) (LB), Maroko (MA), Mauritius (3) (MU), Oman (3) (OM), Katar (3) (QA), Saudova Arabija (2) (3) (SA), Tunizija (TN), Turčija (2) (3) (TR)“.
      
   
   
      PRILOGA III
      Priloga I k Odločbi 2004/211/ES se spremeni:
      
                  1.
               
               
                  vnos za Egipt se nadomesti z naslednjim:
                  
                              „EG
                           
                           
                              Egipt
                           
                           
                              EG-0
                           
                           
                              Celotno ozemlje države
                           
                           
                              E
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
                              EG-1
                           
                           
                              Območje, prosto bolezni enoprstih kopitarjev, vzpostavljeno okoli veterinarske bolnišnice egiptovskih oboroženih sil na cesti El Nasr, nasproti kluba Al Ahly v Kairu, in na avtocestni povezavi z mednarodnim letališčem v Kairu (gl. okence 7 za podrobnosti)
                           
                           
                              E
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —“
                           
                        
            
                  2.
               
               
                  doda se naslednje okence 7:
                  
                              „Okence 7
                           
                        
                              EG
                           
                           
                              Egipt
                           
                           
                              EG-1
                           
                           
                              Območje, prosto bolezni enoprstih kopitarjev, površine približno 0,1 km2, vzpostavljeno okoli veterinarske bolnišnice egiptovskih oboroženih sil na cesti El-Nasr, nasproti kluba Al Ahly, v vzhodnem predmestju Kaira (koordinate 30° 04′ 19,6″ S 31° 21′ 16,5″ V), ter na desetkilometrski avtocestni povezavi po cesti El-Nasr in letališki cesti z mednarodnim letališčem v Kairu.
                              
                                          (a)
                                       
                                       
                                          Razmejitev mej območja, prostega bolezni enoprstih kopitarjev:
                                          Od križišča cest El Nasr in El-Shaheed Ibrahim El-Shaikh (koordinate 30° 04′ 13,6″ S 31°21′04,3″ V) vzdolž ceste El-Shaheed Ibrahim El-Shaikh približno 500 m severno do prvega križišča s povezavo znotraj območja oboroženih sil (‚povezava‘), tam desno in ob povezavi približno 100 m vzhodno, tam spet desno in ob povezavi 150 m južno, tam levo in ob povezavi 300 m vzhodno, tam desno in ob povezavi 100 m južno do ceste El-Nasr, tam desno in ob cesti El-Nasr 300 m jugozahodno do nasprotnega križišča cest El-Nasr in Hassan Ma'moon, tam desno in ob povezavi 100 m severno, tam levo in ob povezavi 120 m zahodno, tam levo in ob povezavi 200 m južno, tam desno in ob cesti El-Nasr 100 m zahodno do križišča cest El Nasr in El-Shaheed Ibrahim El-Shaikh.
                                       
                                    
                                          (b)
                                       
                                       
                                          Razmejitev mej karantene pred izvozom na območju, prostem bolezni enoprstih kopitarjev:
                                          od točke nasproti križišča cest El-Nasr in Hassan Ma'moon ob povezavi 100 m severno, tam desno in ob povezavi 250 m vzhodno, tam desno in ob povezavi 50 m južno do ceste El-Nasr, tam desno in ob cesti El-Nasr 300 m jugozahodno do nasprotnega križišča cest El-Nasr in Hassan Ma'moon.“